stanford-oval/wikipedia huggingface dataset:
זלמן עמית
קורות חיים

עמית נולד בשנת 1934 בארץ ישראל, שאליה עלו הוריו מפולין ב-1932. למד בתיכון חדש בתל אביב ובין השנים 1952 ל-1954 שירת בנח"ל. אחרי השירות הצטרף לקיבוץ חוקוק, שבו היה חבר במשך 14 שנים. את לימודיו החל באוניברסיטת ויילס (אנ') שבבריטניה, והמשיך אותם באוניברסיטת מקגיל שבקנדה, שם סיים את שלושת תאריו. מחקר הדוקטורט שלו, בהנחיית הפסיכולוגית ד"ר מוריאל שטרן (Muriel Stern), עסק במנגנונים במוח העוסקים בהתמכרות לסמים, בעיקר אלכוהול. לאחר שסיים את הדוקטורט לימד במשך שנתיים באוניברסיטת תל אביב, וסיים ללמד בה בשנת 1972 בדרגת מרצה בכיר. באותה שנה חזר לקנדה ולימד באוניברסיטת קונקורדיה, שם קיבל דרגת פרופסור מן המניין בשנת 1978. בשנת 2000 פרש לגמלאות מן האוניברסיטה כפרופסור מחקר אמריטוס (Distinguished Professor Emeritus).
מחקריו של עמית עוסקים במנגנונים הנוירולוגים הקשורים להתמכרות לסמים, בעיקר לאלכוהול. הוא פרסם ארבעה ספרים, כ-40 פרקים בספרים וכ-300 מאמרים מדעיים בכתבי עת אקדמיים. הוא שימש כמנחם של 34 תלמידי דוקטורט (בהם פרופ' שמעון עמיר) ו-40 תלמידי תואר מוסמך.
עמית זכה בפרס החוקר הלאומי בתחום הבריאות והרווחה בקנדה (National Health Research Scholar award, Health and Welfare).
עמית הוא מהמייסדים של ארגון הידידים הקנדים של שלום עכשיו ("Canadian Friends of Peace Now"). הוא היה פעיל זמן מה בגוש שלום ואף חבר במזכירות הארגון. הוא בין המייסדים של "Alliance of Concerned Jewish Canadians", ארגון שמאל יהודי בקנדה. הוא מפרסם ביחד עם ד"ר דפנה לויט מידעון אינטרנט אודות הסכסוך במזרח התיכון. כתב עם ד"ר לויט ספר אודות(הקישור אינו פעיל) תהליך השלום שאמור לצאת בשנת 2011.
חיים אישיים

היה נשוי לד"ר אן סאת'רלנד-עמית (לבית רדפרן) (1938–2009), פסיכולוגית, במשך 34 שנים, עד מותה.
אב לארבעה. מתגורר בקינגסבורג שבנובה סקוטיה.
מספריו

Israeli Rejectionism: The Secret History of the Middle East Peace Process
Stay slim for good / Zalman Amit and E. Ann Sutherland ; with [editor] Andrew Weiner. New York : Walker, 1976.
Stop Smoking for Good, Walker & Company, 1976
Guide to intelligent drinking / by Zalman Amit and E. Ann Sutherland with Andrew Weiner. New York : Walker, 1977.
Phobia free : how to fight your fears / E. Ann Sutherland and Zalman Amit with Andrew Weiner. New York : Stein and Day, 1977.
הערות שוליים

↑  Ann Sutherland-Amit: Obituary, Legacy.com.
הקלר וקוך VP70

| --- | --- |

 מידע כללי
 סוג:  אקדח
 נגזרות:  VP70   VP70Z
 תכנון:  הקלר וקוך
 מדינה מייצרת:  גרמניה, גרמניה המערבית 
 יצרן:  הקלר וקוך
 תקופת השימוש:  1970–1989 (כ־19 שנים) 
 מידע טכני
 קליבר:  9x19 מ"מ פרבלום 
 תחמושת:  9×19 מ"מ פרבלום   9×21 מ"מ (רק בדגם VP70Z)
 הזנה:  מחסנית של 18 כדורים
 כוונות:  כוונת ברזל
 אורך כולל:  204 מ"מ
 אורך קנה:  116 מ"מ
 משקל ריק:  820 גרם
 קצב אש:  2200 כדורים לדקה (במצב של 3 כדורים בכל לחיצה על ההדק)
 טווח מקסימלי:  50 מטרים
 
הקלר וקוך VP70 הוא אקדח גרמני חצי אוטומטי מתוצרת הקלר וקוך.
עיצוב

האקדח הזה היה האקדח הממוסגר פולימר הראשון והקדים את הגלוק 17 ב-12 שנים, הנשק קל יותר מרוב האקדחים הממוסגרים מתכת. למרות שזה היה האקדח הממוסגר פולימר הראשון, הרובה רמינגטון ניילון 66 שהוצג בשנת 1959 היה הנשק המקורי הממוסגר פולימר הראשון בייצור.
גרסאות

לאקדח יש גרסה אזרחית ששמה VP70Z, האות Z באה מהמילה Zivil, שזה בגרמנית אזרחי, אך הם רק במצב חצי אוטומטי ולא בעלי ירי צרור בכל לחיצה על ההדק.
לאקדח יש גרסה בשם VP70M, האות M באה מהמילה Military, הגרסה נמצאת בשימוש בעיקר אצל יחידות משטרתיות.
משתמשים

מרוקו מרוקו
פרגוואי פרגוואי - גרסה VP70Z.
פורטוגל פורטוגל - גרסה VP70M.
זכויות להט"ב בטורקמניסטן

| --- | --- |

טורקמניסטן
 מעמד בחוק:  גברים - לא חוקי (עד שנתיים מאסר)
 טרנסג'נדריות:  אין הכרה בשינוי מגדר
 שירות צבאי:  להט"בים לא מורשים לשרת
 הגנה מפני אפליה:  אין איסור בחוק על אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נגד, תמכה בהצעה הנגדית מטעם סוריה
לסביות, הומואים, טרנסג'נדרים וביסקסואלים (להט"ב) בטורקמניסטן מתמודדים עם אפליה פעילה, סטיגמטיזציה ואתגרים משפטיים שלא חווים תושבים הטרוסקסואלים. טורקמניסטן היא אחת משתי המדינות הפוסט-סובייטיות היחידות בהן פעילות הומוסקסואלית של גברים נותרה פלילית, יחד עם אוזבקיסטן.
מעמד בחוק

| --- | --- |
 :  ראו גם – זכויות להט"ב במדינות ברית המועצות לשעבר
הומוסקסואליות נתפסת מבחינה מוסדית בטורקמניסטן כסוג של הפרעה נפשית.
הומוסקסואליות גברית אינה חוקית במפורש ו-"מעשה סדום" - המוגדר כקיום יחסי מין בין גברים - ניתן לעונש של חמש שנות מאסר לכל היותר על פי החוק המשפטי הטורקמני (פרק 18, סעיף 35) לפני התיקון לשנת 2019 אשר הטיל שנתיים על פי קוד 1997. חקירות הנאשמים דווחו כמשפילות בצורה גסה וכוללות עינויים מצד גורמים מדיניים שאינם ממשלתיים. תביעות חוזרות ונשנות עלולות לגרום לשיקום חובה במרפאות פסיכיאטריות. החוק אומנם נאכף לעיתים רחוקות לפני עלייתו של גורבנגולי ברדימוחמדוב לנשיאות. קוד "SSR" הטורקמני, שאומץ לראשונה בשנת 1927, היה בעל הוראות מפורטות בהרבה.
לא קיימות הוראות עונשין להומוסקסואליות נשית, אשר יחד עם טרנסקסואלים הן קטגוריה בלתי נראית בחוק הטורקמני.
מעמד בחוק > חקיקת אי-הפללה והגנה

טורקמניסטן דחתה בעקביות בקשות ליישם חקיקה נגד אפליה על רקע נטייה מינית וזהות מגדרית, אף על פי שהתבקשה על ידי מספר מדינות באמצעות שלוש סקירות תקופתיות אוניברסליות. בדיאלוג עם אגפים שונים של האו"ם, טורקמניסטן נימקה את המסגרות המפלות בטענה כי "כל סטייה היא איום פוטנציאלי למרקם המסורות והחברה הטורקמניות".
בפברואר 2021 ציינה ממשלת המדינה בפני משרד הנציב העליון לזכויות אדם של האו"ם בנוגע לכוונות "לשקול מחדש את נימוק המאמר המפליל יחסים חד-מיניים בין גברים" ו-"ללמוד את האפשרות להכניס חקיקה נגד אפליה".
חברה ותרבות

בטורקמניסטן אין חברה אזרחית, התקשורת בבעלותה כולה של המדינה, ועריכת סקרי שטח קשה מאוד. כל אלו מקשים מאוד על מעקב אחר זכויות להט"ב וסוגיות קשורות בשטחי המדינה.
באוקטובר 2019, רופא הומוסקסואל טורקמני עונה על ידי מנגנון המדינה במשך תקופה ארוכה, לפני שנעלם זמנית.
במאי 2020 נעצרו מספר אישים ידועים מתעשיית הדוגמנות באשמת הומוסקסואליות. במשך השנים תועדו מקרים של גברים הומוסקסולים טורקנים אשר חיפשו מקלט במדינות האיחוד האירופי, ולסביות טורקניות בארצות הברית.
טבלת סיכום

| --- | --- |
פעילות הומוסקסואלית חוקית:  עבור גברים: עד שנתיים מאסר  חוקי עבור נשים
גיל הסכמה שווה לזוגות הטרוסקסואלים:  עבור גברים  אין נתונים עבור נשים
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים: 
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
להט"בים מוצהרים רשאיים לשרת בצבא: 
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:
הערות שוליים

↑  Richard C. M. Mole, Introduction to “Soviet and Post-Soviet Sexualities”, Slavic Review 77, 2018/ed, עמ' 1–5 doi: 10.1017/slr.2018.7
1 2  Alisher Latypov, Tim Rhodes, Lucy Reynolds, Prohibition, stigma and violence against men who have sex with men: effects on HIV in Central Asia, Central Asian Survey 32, 2013-03-01, עמ' 52–65 doi: 10.1080/02634937.2013.768059
↑  Irina Liczek, Cultural Parameters of Gender Policymaking in Contemporary Turkmenistan, Comparative Studies of South Asia, Africa and the Middle East 25, 2005, עמ' 567–583
↑  February 2021 | ILGA-Europe, ilga-europe.org
↑  Turkmen Lesbian Granted Asylum, www.law.columbia.edu (באנגלית)
↑  Goldberg Kohn Attorneys Secure Asylum for Lesbian Couple from Turkmenistan, www.goldbergkohn.com
וולטר ראלי

| --- | --- |

 לידה:  22 בינואר 1552 Hayes Barton, הממלכה המאוחדת 
 הוצאה להורג:  29 באוקטובר 1618 (יוליאני) (בגיל 66) לונדון, ממלכת אנגליה 
 מדינה:  ממלכת אנגליה 
 מקום קבורה:  כנסיית סנט מרגרט 
 מקום מגורים:  ג'רזי, אנגליה, אירלנד 
 השכלה:  אוריאל קולג'  The King's School 
 תפקיד:  חבר הפרלמנט של 1584-85  חבר הפרלמנט של 1597-98  חבר הפרלמנט של 1601  חבר הפרלמנט של 1593  חבר הפרלמנט של 1586-87  Lord Lieutenant of Cornwall (7 בדצמבר 1587–24 במרץ 1603) 
 השקפה דתית:  נצרות פרוטסטנטית 
 בן או בת זוג:  אליזבת ראלי (1593–?) 
 פרסים והוקרה:  Knight Bachelor 
 חתימה:   
 
סיר וולטר ראלי (אנגלית: Walter Raleigh‏; 1552 – 29 באוקטובר 1618), היה סופר, משורר, חייל, חצרן ומגלה ארצות אנגלי.
ראלי, שנולד בדבון, חי פרק זמן באירלנד, שם השתתף בדיכוי מורדים, ונטל חלק חשוב בטבח סמרוויק (Smerwick). לאחר מכן הפך ראלי לבעל האדמות שהוחרמו מן האירים. במשך הזמן התחבב ראלי על אליזבת' הראשונה, ומונה לאביר בשנת 1585. הוא היה מעורב בהתיישבות הבריטית המוקדמת בווירג'יניה שבצפון אמריקה. ב-1591 התחתן בסתר עם אליזבת טרוקמורטון (Throckmorton), אחת מגבירות פמליית המלכה, מבלי לבקש את רשות המלכה. בשל כך, הוא ואשתו נשלחו למצודת לונדון. לאחר ששוחררו, הם פרשו לאחוזתו שבשרבורן, דורסט.
ב-1594 שמע ראלי על "עיר הזהב" שבדרום אמריקה, והפליג כדי לחפש אותה. לאחר ההפלגה, הוא פרסם ספר על חוויותיו. תיאוריו המוגזמים תרמו להתפתחות אגדת "אל-דוראדו". לאחר מות המלכה אליזבת ב-1603, ראלי נכלא שנית במצודת לונדון, בשל השתתפותו לכאורה בקנוניה נגד ג'יימס הראשון, שלא חיבב את ראלי כקודמתו בתפקיד. ב-1616 הוא שוחרר על מנת לאפשר לו להשתתף במסע נוסף לחיפוש אל דוראדו. המסע נכשל, והמוצב הספרדי בסאן תומה נבזז על ידי אנשיו של ראלי. לאחר חזרתו לאנגליה הוא נעצר על מעורבותו בביזה. נערך לו משפט ראווה, שנועדה בעיקר לפייס את ספרד, וראשו נערף בארמון וייטהול.
ראשית חייו

כללית, מעט ידוע בוודאות על תקופת ילדותו ונעוריו של ראלי.
ראלי, אשר נולד בדבון למשפחה מן האצולה הקרקעית האנגלית, היה הצעיר מבין חמישה בנים שנולדו לאביו, וולטר ראלי האב. אמו, קתרין צ'מפרנואון (Champernowne), הייתה אשתו השלישית של וולטר ראלי האב. כן הייתה אמו אחייניתה של אומנת המלכה אליזבת' וידידתה הקרובה, קט אשלי (Ashley), והיא זו שהציגה את הבנים לראשונה בחצר המלכות. כל חמשת הבנים בלטו בתקופות המלוכה של אליזבת' וג'יימס.
בשל השתייכותה המוצהרת לזרם הפרוטסטנטי, הייתה המשפחה בסכנה מספר פעמים בתקופת שלטונה של המלכה מרי הקתולית. באחד המקרים, נאלץ אביו של ראלי להתחבא במגדל כדי לחמוק ממוות. כתוצאה מכך פיתח ראלי בנעוריו שנאה לקתוליות, אותה מיהר לבטא כשאליזבת' הראשונה הפרוטסטנטית עלתה לכס המלכות.
קורותיו של ראלי בין 1569 ל-1575 אינם לגמרי נהירים. לפי הערתו בספרו "ההיסטוריה של העולם", נראה שב-1569 נלחם לצד ההוגנוטים הצרפתים. ראלי היה רשום כסטודנט באוקספורד בין השנים 1572–1574, אך נראה שמעולם לא התגורר שם, ועל כל פנים, לא סיים את לימודיו ולא הוענק לו תואר. בשנת 1574 החל ללמוד משפטים, וב-1575 נרשם למידל טמפל, אחת מאכסניות המשפט שבלונדון. עם זאת, במשפטו, ב-1603, הצהיר שמעולם לא למד משפטים.
ב-1578, ראלי הצטרף לאחיו-למחצה, סיר האמפרי גילברט (Gilbert), במשלחת למציאת המעבר הצפון-מערבי. ראלי פיקד על אחת משבע הספינות באותה משלחת, שמשימתה לא עלתה יפה.
אירלנד ובחצר המלכה

בין 1579 ו-1583 השתתף ראלי בדיכויין של מרידות דזמונד (Desmond). הוא היה מפקדה של יחידת משנה במצור על סמרוויק (Smerwick), אז נטבחו תחת פיקוחו מאות חיילים איטלקים וספרדים לאחר שנכנעו. בעת התפיסה והחלוקה מחדש של האדמות לאחר דיכוי המרד, קיבל ראלי שטח של 160 קמ"ר, כולל עיר החוף המבוצרת יוול (Youghal), אותה הפך למקום מגוריו, והכפר ליזמור (Lismore). בכך היה לבעל האדמות הגדול ביותר באזור מנסטר (Munster) שבאירלנד, אך הייתה לו הצלחה חלקית בלבד בהבאת מתיישבים אנגלים לאדמותיו.
אירלנד ובחצר המלכה > בחצר המלכה

בשנת 1581 ראלי חזר מאירלנד לאנגליה. הוא השתתף בחיי החצר והתחבב על המלכה אליזבת. על תקופה זו סופרו סיפורים צבעוניים שונים, אבל סביר שאינם נכונים. ב-1585 הוא מונה לאביר, לאחראי על המיכרות בקורנוול ובדבון, כנציג המלכה בקורנוול, וכמשנה לאדמירל בשני המחוזות. ב-1585 וב-1586 הוא כיהן בפרלמנט כנציג דבונשר.
ראלי הזמין ספינה אצל בונה האוניות ר. צ'פמן בדפטפורד. הספינה נקראה במקור ארק (תיבה, כמו תיבת נח), אבל שמה שונה לארק ראלי, בהתאם לנוהג באותם הימים לקרוא לספינה על שם בעליה. הכתר רכש את הספינה מראלי ב-1587, ושמה שונה ל"ארק רויאל".
אירלנד ובחצר המלכה > המשך באירלנד

בשנים 1588–1589 היה לראש העיר של יוול. נטען שהיה הראשון ששתל תפוחי אדמה באירלנד, אך נראה שייחוס זה שגוי, ושתפוחי האדמה הגיעו לאירלנד באמצעות מסחר עם הספרדים.
בין מכריו באירלנד היה אנגלי אחר שקיבל שם אדמות, המשורר אדמונד ספנסר (Spencer). בשנות ה-90 של המאה ה-16 נסעו ביחד מאירלנד לחצרה של המלכה אליזבת', שם הגיש לה ספנסר את שירו האלגורי, The Faerie Queene.
ראלי לא צלח בניהול אדמותיו באירלנד, והונו הדלדל. בשנת 1602 מכר את אדמותיו לריצ'רד בויל (Boyle), הרוזן מקורק. בויל הצליח מאוד, ולאחר מותו של ראלי בני משפחתו פנו לבויל וביקשו פיצוי על כך שראלי מכר את האדמות בסכום נמוך מדי.
משלחות לצפון אמריקה

ב-25 במרץ 1584, כמה חודשים לאחר מותו של גילברט, ראלי קיבל במקומו מן המלכה אליזבת' הראשונה זיכיון מלכותי למשך שבע שנים, לחקור, ליישב ולשלוט בכל מקום "מרוחק, ברברי, עובד אלילים, שאינו נשלט או מיושב על ידי נוצרים", וזאת בתמורה לחמישית מן הכסף והזהב שיופקו מן המקום. הזיכיון, שמטרתו הייתה הפקת עושר מן העולם החדש והקמת בסיס לפריבטירים, על מנת שיתקפו ספינות ספרדיות, אשר עשו דרכן עמוסות אוצרות מאמריקה, יפקע במידה שראלי ייכשל בהקמת יישוב במשך אותן שבע שנים.
ראלי החל לקבץ למען היוזמה מספר רב של אנשי חצר ויורדי ים ידועים כמו ריצ'רד גרנוויל ופרנסיס דרייק, וכתוצאה ממאמציו כבר באפריל 1584 נשלחו שתי ספינות קטנות לסקור את חופיה של אמריקה הצפונית. בתחילת יולי הגיעה המשלחת לחופיה של צפון קרוליינה של ימינו וחקרו את האזור במשך כחודשיים. אחת הספינות חזרה לאנגליה באמצע ספטמבר כשעל סיפונה שני ילידים משבט רואנוק. המסע הוכתר בהצלחה והחלה היערכות לקראת ארגון משט גדול יותר והקמתו של בסיס קבע באי רואנוק. האזור שנסקר כונה על ידי ראלי בשם וירג'יניה לכבודה של אליזבת' שהייתה ידועה בכינוי "המלכה הבתולה".
בשנת 1585 ראלי שלח משלחת חמושה לצפון אמריקה על מנת להקים מצודה שתשמש כבסיס לפשיטות על הספרדים, וזו, על האי רואנוק, הפכה למושבה האנגלית הראשונה בצפון אמריקה. חברי המשלחת, שמזונם אזל, עזבו עם פרנסיס דרייק ביוני בשנה שאחריה. גרנוויל, שהגיע לרואנוק זמן קצר לאחר שאלה עזבו, הותיר במקום 15 איש, אשר גורלם לא נודע.
ב-1586, אחת המשלחות ששיגר ראלי לכדה את החוקר הספרדי פדרו סרמיינטו דה גמבואה. גמבואה הוחזק כאסיר בביתו של ראלי, והשניים ניהלו שיחות ארוכות.
ב-22 ביולי 1587, ראלי שיגר משלחת שנייה לרואנוק, בניסיון התיישבות חדש. זו הפעם נשלחה קבוצה מגוונת יותר של מתיישבים, בהם גם משפחות שלמות, בהנהגת ג'ון וייט (White). לאחר שהות קצרה באמריקה, וייט חזר לאנגליה לצורכי הצטיידות. בשנה שלאחר מכן, המלכה הורתה על קרקוע כל הספינות למקרה שיהיה צורך בהן למלחמה עם ספרד. לאחר ניצחון הצי האנגלי ב-1588, הותר לספינות לצאת, אבל לרוע מזלם של המתיישבים, הספינות פנו לקובה בניסיון לתפוס ספינות סוחר ספרדיות עמוסות אוצרות שעליהן היו שמועות. הספינות הגיעו למושבה רק ב-1591, ומצאו שכל המתיישבים נעלמו. הרמז היחיד לגורלם היה המילה CROATOAN והאותיות CRO שנמצאו חרוטות בגזעי עצים. ייתכן שהן רומזות על כך שהמתיישבים נטבחו על ידי הקרואטנים או שבטים ילידיים אחרים, או שהם השתלבו ביניהם או נלקחו על ידם למקום אחר. השערה אחרת היא שהם נסחפו לים בחורף הסוער של 1588. בשל סופת הוריקן, נמנעו ג'ון וייט וצוותו מלבקר את הקרואטנים ולבדוק את העניין, ולא היה שום ניסיון נוסף לבדוק את העניין במשך כמה שנים.
תוכניתו של ראלי, אשר מעולם לא הגיע בעצמו לצפון אמריקה, שהתגלמה בהקמתה של מושבת רואנוק, נחלה אמנם כישלון, אך סללה את הדרך לניסיונות התיישבות מאוחרים יותר. וכללית, מסעותיו שמומנו בעיקר על ידיו ועל ידי חבריו, מעולם לא ייצרו זרם הכנסות יציב שאיפשר את תחזוקה של ההתיישבות.
נישואין ומאסר

ב-1591 ראלי נשא לאישה בחשאי את אליזבת ת'רוקמורטון, אחת מבנות הלוויה של המלכה. היא הייתה צעירה ממנו ב-11 שנה, והייתה בהריון בעת החתונה. היא ילדה בן, שנקרא ככל הנראה דמרי, ושניתן לטיפולה של מיינקת. נראה שהתינוק לא שרד, ואליזבת חזרה לתפקידה בחצר. שנה לאחר מכן התגלו הנישואין הלא מורשים. המלכה הורתה על כליאתו של ראלי, ואליזבת שוחררה מתפקידה. ראלי שוחרר מכילאו אך לא חזר לחצר במשך שנים מספר. הזוג הפגין נאמנות, ובעת היעדרויותיו של בעלה, הוכיחה את עצמה אליזבת בניהול כספי המשפחה והמוניטין שלה. לזוג נולדו שני בנים נוספים, וולטר וקריו.
מסע לאגן האורינוקו

ב-1594 הגיעו לידיעת ראלי דיווחים על עיר מוזהבת במעלה נהר הקרוני (Caroní), ושנה לאחר מכן הוא הפליג לאזור שהיום נמצא במזרח ונצואלה בחיפוש אחרי מנואה (Manoa), העיר האגדית שבה מדובר. כשחזר לאנגליה, הוא פרסם את הספר "גילוי גואינה", שכלל דיווח על מסעו והצהרות מוגזמות לגבי מה שגילה. אפשר לראות בספר תרומה לאגדת אל-דוראדו. אף על פי שיש בוונצואלה מחצבי זהב, אין הוכחה לכך שראלי מצא מכרות כלשהם. יש הטוענים שהוא גילה את מפל אנחל, אבל נראה שגם טענות אלה אינן נכונות. בשנת 1595 הוא גילה את אגם הזפת באי טרינידד, אגם הזפת הגדול בעולם, ואף השתמש בזפת לאיטום ספינותיו.
המשך חייו

ראלי השתתף בכיבוש קדיס, בדרום-מערב ספרד, ב-1596, ואף נפצע בקרב. הוא השתתף גם במסע לאיים האזוריים בשנת 1597. באותה שנה הוא נבחר לחבר פרלמנט מטעם דורסט, ואז בשנת 1601 לחבר מטעם קורנוול. הוא היה היחיד בתקופת האליזבתיאנית שכיהן בפרלמנט מטעם שלושה מחוזות שונים.
בשנים 1600 עד 1603 היה ראלי מושל האי ג'רזי בתעלת למאנש, ופעל לחידוש ביצוריו.
עם מותה של אליזבת בשנת 1603 נכלא ראלי במצודת לונדון. מאוחר יותר באותה שנה הוא הועמד למשפט בחשד למעורבות בקנוניית מיין נגד המלך ג'יימס. הוא נמצא אשם, ואף על פי החליט המלך לא להוציאו להורג. הוא נכלא במצודת לונדון עד 1616. במהלך כליאתו הוא חיבר חיבורים רבים, כולל כרך ראשון של "ההיסטוריה של העולם", שעסק ביוון הקלאסית וברומא. ב-1616 הוא שוחרר כדי להוביל מסע נוסף לוונצואלה, בחיפוש אחרי אל-דוראדו. במהלך המסע הזה, אנשיו של ראלי שדדו מוצב קדמי של הספרדים ב"סן תומה דה גואינה", על נהר האורינוקו. במהלך מתקפה זו, וולטר, בנו של ראלי, נפגע מקליע ונהרג. כששב ראלי לאנגליה, דרש שגריר ספרד מהמלך ג'יימס לבצע את גזר דין המוות של ראלי. מבוקשו ניתן לו.
מותו

ראשו של ראלי נערף ב-29 באוקטובר 1618. הוא נקבר בכנסייה מקומית בסארי, אך מאוחר יותר הועברו שרידיו לקבר המשפחתי בכנסיית סנט מרגרט בווסטמינסטר. אשתו, שנפטרה כ-29 שנים אחריו, נקברה איתו.
אף על פי שהפופולריות שלו דעכה מאוד לאחר שיאה בתקופת המלכה אליזבת, הוצאתו להורג נראתה בעיני רבים, הן באותו בזמן והן מאז, כבלתי מוצדקת. טוענים שמעורבותו בקנוניית מיין הייתה מוגבלת.
שירה

ראלי נחשב לאחד מחשובי המשוררים של התקופה האליזבתנית. שירתו כתובה בדרך כלל בסגנון ישיר ולא מקושט. סי.אס. לואיס החשיב את ראלי לאחד מ"משוררי הכסף", קבוצת משוררים שלא הושפעה על ידי הרנסאנס האיטלקי, האופן שבו התייחס לספרות הקלאסית, ושימושו באמצעים פואטיים מורכבים. בחלק משיריו מבטא ראלי גישת בוז לעולם, המאפיינת יותר את ספרות ימי הביניים.
הערות שוליים

↑  Michael G. Moran, Inventing Virginia: Sir Walter Raleigh and the Rhetoric of Colonization, New York, 2007, pp. 33-34.
↑  Richard Middleton and Anne Lombard, Colonial America: A History to 1763, Cambridge (MA), 2011, p. 43.3
| --- | --- |
בקרת זהויות :  NLI: 987007266980005171  PLWABN: 9810685650805606  BIBSYS: 90543664  BNC: 000293380  BNE: XX1117797  BnF: cb121749920 (data)  CANTIC: a10387201  GND: 118641859  ICCU: VIAV090593  ISNI: 0000 0001 1395 7336  LCCN: n79060999  LNB: 000127821  MusicBrainz: d22616fe-d070-459b-9df1-351f04bd8538  NDL: 01065554  NKC: jn20000604562  NLA: 35440109  NLG: 227700  NSK: 000236175  NTA: 068143303  RERO: 02-A009610071  SELIBR: 197355  SNAC: w6gf0t5t  SUDOC: 027558185  TePapa: 70355  Trove: 953482  ULAN: 500259314  VcBA: 495/36494  VIAF: 107533796   WorldCat (עם VIAF): 107533796 
אם ובת ילידות אמריקה כפי שתוארו על ידי ג'ון וייט סביב 1585
ז'אן-לוק פיקארד

| --- | --- |
פטריק סטיוארט כקפטן ז'אן-לוק פיקארד
פטריק סטיוארט כקפטן ז'אן-לוק פיקארד
 שם סרט:  "מסע בין כוכבים: דורות" "מסע בין כוכבים: המפגש" "מסע בין כוכבים: המרד" "מסע בין כוכבים: נמסיס"
 תוכנית טלוויזיה:  "מסע בין כוכבים: הדור הבא" "מסע בין כוכבים: פיקארד"
 הופעה ראשונה:  פרק הבכורה של "מסע בין כוכבים: הדור הבא", 1987.
 מספר הופעות:  176 פרקים של "מסע בין כוכבים: הדור הבא" פרק אחד של "מסע בין כוכבים: חלל עמוק 9" ארבעה סרטי קולנוע 20 פרקים של מסע בין כוכבים: פיקארד
 יוצרים:  ג'ין רודנברי 
 גילום הדמות:  פטריק סטיוארט
 מידע
 תאריך לידה:  13 ביולי 2305 
 מקום לידה:  לה-באר 
 גזע:  אנושי
 מין:  זכר
 מקצוע:  גמלאי (לשעבר קצין בצי הכוכבים)
 חברה לשעבר בקבוצה:  צי הכוכבים
 אזרחות:  פדרציית הכוכבים המאוחדת
 מקום מגורים:  שאטו פיקארד 
 דמויות קשורות
 משפחה:  מוריס – אביו איווט – אימו רוברט – אחיו מארי – גיסתו רנה – אחיינו בוורלי קראשר – זוגתו לשעבר ואם בנו ג'ק קראשר – בנו
 חברים:  ואש
 אויבים:  קיו
 
קפטן ז'אן-לוק פיקארד (בצרפתית: Jean-Luc Picard; בצרפתית מבטאים פיקאר), בגילומו של השחקן האנגלי פטריק סטיוארט, הוא דמות בדיונית ביקום הבדיוני של זיכיון "מסע בין כוכבים", המופיע בעיקר כדמות ראשית בסדרת הטלוויזיה "מסע בין כוכבים: הדור הבא", וכן ארבעת סרטי הקולנוע המבוססים על סדרה זו: "מסע בין כוכבים: דורות", "מסע בין כוכבים: המפגש", "מסע בין כוכבים: המרד" ו"מסע בין כוכבים: נמסיס". הדמות הופיעה בפרק הפיילוט של "מסע בין כוכבים: חלל עמוק 9" ובסדרה "מסע בין כוכבים: פיקארד" שמתמקדת בדמותו של פיקארד לאחר אירועי הסרט "נמסיס".
ליהוק ועיצוב

לאחר הצלחתם הקופתית של סרטי הקולנוע העלילתיים של "מסע בין כוכבים", המבוססים של סדרת הטלוויזיה "מסע בין כוכבים: הסדרה המקורית", יצאה הודעה לתקשורת ב-10 באוקטובר 1986, בה הוכרז על סדרת טלוויזיה חדשה, הכוללת צוות שחקנים חדש. יוצר "מסע בין כוכבים" ג'ין רודנברי בחר בשם "פיקארד" לדמות הראשית, על שם אחד או שני האחים התאומים אוגוסטה פיקארד וג'ין פליקס פיקארד, מדענים שווייצרים מהמאה ה-20.
פטריק סטיוארט, שהיה בעל רקע בלהקה השייקספירית המלכותית, תחילה נשקל לתפקיד של דאטה; אך הוא אמר שהוא לא היה מעוניין לקחת תפקיד-משנה של "לשבת סביב". ג'ין רודנברי לא רצה ללהק את סטיוארט כפיקארד, מאחר שהוא דמיין את הדמות כ"גברית, עם הרבה שיער על הראש". הבחירה הראשונה של רודנברי הייתה סטיבן מאכט, וזה לקח "שבועות של דיונים" עם רוברט ה. יוסטמן, ריק ברמן והמלהק, בשביל לשכנע אותו ש"סטיוארט היה זה שחיפשו אחריו שישב בכיסא הקפטן"; רודנברי הסכים לאחר שנערכו אודישנים לכל יתר המועמדים לתפקיד. לסטיוארט עצמו לא היה ברור למה המפיקים יטילו על "אדם בגיל העמידה, קירח, שחקן שייקספירי אנגלי" כקפטן של האנטרפרייז. הוא דאג שישלחו לו את הפאה שלו מלונדון, כדי להיפגש עם בכירי סרטי פרמאונט, אבל רודנברי הורה לסטיוארט להסיר את הפאה כי נראתה "איום ונורא". הקול הרועם שלו הרשים את הבכירים, שאישרו את הליהוק באופן מיידי. רודנברי שלח לסטיוארט את רומני הוריישיו הורנבלואר של סי.אס. פורסטר, באומרו כי דמותו של פיקארד מבוססת על הורנבלואר,
אבל סטיוארט כבר הכיר הורנבלואר, לאחר שקרא את הספרים אודותיו כילד.
ככל שהסדרה התקדמה, סטיוארט לקח יותר ויותר שליטה על ההתפתחות של הדמות. עד שהחלה ההפקה של סרט "הדור הבא" הראשון, "היה זה בלתי אפשרי לדעת היכן ז'אן-לוק התחיל ופטריק סטיוארט הסתיים", ועד לזמן של הסרט הרביעי, הוא הצהיר כי:
"אני מוצא את עצמי מדבר הרבה על פיקארד ואחד הדברים שהבנתי הוא שככל שאני מדבר על פיקארד, אני מגלה שאני מדבר על עצמי.
הייתה סוג של פעולה כפולה שהתרחשה. במובן אחד, פיקארד מתפשט בצורה כזאת ובאותו הזמן הוא גם מתפתח ומתקרב יותר ויותר אליי, ובמידה מסוימת, אני מניח, הייתה לכך השפעה עליי. אני הפכתי למאזין טוב יותר ממה שאני אי פעם הייתי כתוצאה מלשחק את ז'אן-לוק פיקארד, כי זה היה אחד הדברים שהוא עושה כל כך טוב".
סטיוארט ציין, עם זאת, כי הוא לא רציני כל כך, או מהורהר כל כך, כמו האלטר אגו שלו.
סטיוארט גם הצהיר, כי "אחד מהתענוגות של עשיית הסדרה והמשחק של התפקיד הזה הוא שאנשים כל כך נמשכים לכל הרעיון של מסע בין כוכבים ... כמה שנים אחרי שהסדרה הסתיימה ... אני נהנה לשמוע כמה אנשים נהנה מהעבודה שעשינו ... זה תמיד הסב לי נחת שהקירח האנגלי הזה, בגיל העמידה, נראה שהתחבר איתם". סטיוארט גם ציין כי תפקידו מסייע לחשוף את ויליאם שייקספיר בפני מעריצי מדע בדיוני. הוא ציין כי ישנה "נוכחות קבועה של מעריצי מסע בין כוכבים בקהל" בכל פעם שהוא משחק בתיאטרון, והוסיף: "אני פוגש את האנשים האלה לאחר מכן, אני מקבל מהם מכתבים ורואה אותם ליד דלת הכניסה האחורית לבמה ... והם אומרים, 'אני מעולם לא ראיתי את שייקספיר לפני כן, לא חשבתי שאבין את זה, אבל זה היה נפלא ואני לא יכול לחכות ולחזור שוב'".
תיאור הדמות > רקע

ז'אן לוק פיקארד נולד למוריס ואיווט פיקארד בלה-באר, פראנש-קונטה, צרפת, ב-13 ביולי 2305, וחלם להצטרף לצי הכוכבים. הוא נכשל בפעם הראשונה שניגש לבחינות הקבלה לאקדמיה של צי הכוכבים, אך בסופו של דבר הוא התקבל והפך לסטודנט הצעיר ביותר שניצח בתחרות המרתון של האקדמיה. ההכשרה האקדמית שלו בארכאולוגיה מוזכרת בלא מעט מפרקי "מסע בין כוכבים: הדור הבא", והוא ממשיך לעסוק בתחום הארכאולוגיה כתחביב. הוא מציין שבשלב מסוים בלימודיו הוא נכשל בכימיה אורגנית בגלל הסחת דעת שנוצרה על ידי מערכת יחסים רומנטית. זמן קצר לאחר סיום לימודים, פיקארד נדקר בליבו על ידי נוסיקאני, כך שהנזק שנגרם לאיבר היה בלתי הפיך ונדרשה החלפתו המוחלט עם לב מלאכותי; מהלך שהיה כמעט קטלני (או קטלני, לדברי קיו, בפרק "Tapestry", כשהוא דן עם פיקארד על מושגי חיים ומוות). פיקארד בסופו של דבר שימש כקצין ראשון על סיפונה של ה"סטארגייזר" (Stargazer), ובסופו של דבר אף פיקד עליה בעצמו. באותה תקופה, הוא המציא טקטיקת קרב של התחמקות ותקיפה, הידועה כ"תמרון פיקארד".